Publication: Magyar Közlöny
Issue: MK-2003-72 (Year: 2003, Number: 72)
Era: 1990-2004
Section: 250/2001. (XII. 18.) Korm. rendelet (továbbiakban: Szvkr.)
Paragraph Index: 1911

c) átadás-átvételi vizsgálatok, melyek a megkötött szerzõdés alapján létesített hurokátengedés vagy összekapcsolás kereskedelmi forgalom alá helyezése elõtt hajtandók végre. Minimumkövetelmények 12.4.1. Megvalósíthatósági vizsgálatok A) Elõfizetõi hurok egyedi alkalmassága [4. p. 2. ba)] Elõzetes vizsgálat: annak vizsgálata szükséges csupán, hogy az átadandó hurok végig fémes-e (nincs-e benne átviteltechnikai multiplexer stb.) Részletes vizsgálat: arra kell kiterjednie, hogy az adott hurok milyen átviteli tulajdonságokkal rendelkezik abból a szempontból, hogy ha azon az új szolgáltató az analóg távbeszélõ szolgáltatáshoz szükségesnél nagyobb sávszélességû szolgáltatást (pl. ISDN, xDSL) kíván nyújtani, az megvalósítható-e. B) Összekapcsolás-megvalósíthatósági vizsgálat [4. p. 2. ae)] Az összekapcsolás megvalósíthatósági vizsgálata tartalmazza az igényelt összekapcsolási szolgáltatáshoz szükséges összekapcsolási pontok kialakíthatóságát, az igényelt forgalom, forgalomirányítási rend, minõségi jellemzõk stb. biztosítási lehetõségeit. Az alapszolgáltatáshoz szükséges csatlakozónyaláb esetében a vizsgálat a technológiai megoldásokra, kábeles megoldás esetében a csatlakozó kábel hosszúságára, az alépítményben rendelkezésre álló csõkeresztmetszetre, a kábelcsatlakozás technológiai megoldására stb. kell, hogy kitérjen. 12.4.2 Berendezések alkalmassági vizsgálatai [4. p. 2. bd)] Elõfizetõi hurok részleges átengedése esetén a jogosult szolgáltató által a kötelezett szolgáltató telephelyén elhelyezett, a korábbiakban le nem tesztelt és a referencia ajánlatban meghatározott berendezésválasztékban nem szereplõ adatmultiplexer alkalmasságát, illetve a vonatkozó szabványoknak való megfelelõségét a kötelezett teszteli. 12.4.3 Átadás-átvételi vizsgálatok A) Pilot teszt [4. p. 2. ab)] A pilot teszt arra szolgál, hogy célmûszerrel és/vagy nem üzemelõ, csupán vizsgálati célú kapcsolóközponttal (pilot központ) ideiglenesen összekötve a jogosult kijelölt öszszekapcsolási pontját, megállapítsuk, hogy a nemzeti hálózatban bevezetett jelzésrendszert használva, a vállalt hálózati szolgáltatások és az együttmûködés zavartalanul megvalósítható-e. A pilot teszt elvégzése abban az esetben nem indokolt, ha a jogosult hálózata a kötelezettnél rendszeresített kapcsoló-berendezésekkel megegyezõ típusú hardvert és szoftvert tartalmaz, különös tekintettel a jogosult összekapcsolási központjára. Abban az esetben, ha a jogosult szolgáltató az adott vizsgálatot elõzetesen elvégezte vagy elvégeztette és errõl gyártói vagy kijelölt/akkreditált laboratóriumi minõségigazolással rendelkezik, elegendõ a tanúsítványok — szükség esetén a vizsgálati jegyzõkönyvek — bemutatása a kötelezett szolgáltató számára. B) Kapcsolástechnikai, jelzéstechnikai és átviteltechnikai teszt [4. p. (2) ab)] A kapcsolástechnikai teszt célja az, hogy a két hálózat valóságos, de kereskedelmi forgalmat még nem bonyolító összekapcsolásával, mûszeres vizsgálatok és/vagy próbahí- 2003/72. szám vások útján ellenõrizzék a felek, hogy az összekapcsolási szerzõdésben vállalt kötelezettségeket a felek teljesítik-e. A vizsgálatok az átviteltechnikai paraméterek teljesítésére, a jelzésrendszeri és üzemviteli együttmûködésre, a szám- és azonosító használatra, valamint a szerzõdésben vállalt forgalmi, támogató és kiegészítõ szolgáltatások teljesítésére terjednek ki. C) Próbaüzem hurokátadásnál az optimális kialakításhoz [4. p. (2) bc)] Az elõfizetõi hurok átengedése esetén felmerül annak a szükségessége, hogy próbaüzemben ellenõrizzék — a leválasztó szûrõk legjobb elhelyezését és helyes mûködését, — az átengedett hurkon alkalmazott xDSL átvitel használhatóságát, illetve kihatását az ugyanabban a kábelben mûködõ többi hurok üzemeltetésére. 12.5. Kapcsolódó szolgáltatások költségszámításának különös szabályai

Source: https://magyarkozlony.hu/hivatalos-lapok/68be87122e241f58445b66e0456ff431d0a110c2/dokumentumok/b58fe3bc0a5401300eb83932ee986d67ef01eee3/letoltes